CELEX: 32021R1123
Language: hr
Date: 2021-07-08 00:00:00
Title: Provedbena uredba Komisije (EU) 2021/1123 оd 8. srpnja 2021. o suspenziji mjera trgovinske politike koje se odnose na određene proizvode iz Sjedinjenih Američkih Država, a uvedene su Provedbenom uredbom (EU) 2020/1646 slijedom odluke u sporu donesene na temelju Dogovora o rješavanju sporova Svjetske trgovinske organizacije

9.7.2021   
               
               
                  HR
               
               
                  Službeni list Europske unije
               
               
                  L 243/43
               
            
         PROVEDBENA UREDBA KOMISIJE (EU) 2021/1123
         оd 8. srpnja 2021.
         o suspenziji mjera trgovinske politike koje se odnose na određene proizvode iz Sjedinjenih Američkih Država, a uvedene su Provedbenom uredbom (EU) 2020/1646 slijedom odluke u sporu donesene na temelju Dogovora o rješavanju sporova Svjetske trgovinske organizacije
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 654/2014 Europskog parlamenta i Vijeća od 15. svibnja 2014. o ostvarivanju prava Unije na primjenu i provedbu međunarodnih trgovinskih pravila i o izmjeni Uredbe Vijeća (EZ) br. 3286/94 o utvrđivanju postupaka Zajednice u području zajedničke trgovinske politike kako bi se osiguralo ostvarivanje prava Zajednice prema međunarodnim trgovinskim pravilima, posebno onima utvrđenima pod okriljem Svjetske trgovinske organizacije (1), a posebno njezin članak 7. stavak 3.,
         budući da:
         
                     (1)
                  
                  
                     Komisija je 7. studenoga 2020. donijela Provedbenu uredbu (EU) 2020/1646 o mjerama trgovinske politike koje se odnose na određene proizvode iz Sjedinjenih Američkih Država slijedom odluke u sporu donesene na temelju Dogovora o rješavanju sporova Svjetske trgovinske organizacije (2), kojom se određuje primjena dodatnih carina na uvoz u Uniju niza proizvoda podrijetlom iz Sjedinjenih Američkih Država.
                  
               
                     (2)
                  
                  
                     U uvodnoj izjavi 9. Provedbene uredbe (EU) 2020/1646 navodi se da Komisija namjerava suspendirati primjenu te uredbe ako Sjedinjene Američke Države suspendiraju svoje protumjere protiv uvoza određenih proizvoda iz Europske unije u vezi sa sporovima u okviru WTO-a o velikim civilnim zrakoplovima.
                  
               
                     (3)
                  
                  
                     Nakon dogovora postignutog sa Sjedinjenim Američkim Državama o uzajamnoj suspenziji svih mjera na razdoblje od četiri mjeseca, Komisija je 9. ožujka 2021. donijela Provedbenu uredbu (EU) 2021/425 o suspenziji mjera trgovinske politike koje se odnose na određene proizvode iz Sjedinjenih Američkih Država, a uvedene su Provedbenom uredbom (EU) 2020/1646 slijedom odluke u sporu donesene na temelju Dogovora o rješavanju sporova Svjetske trgovinske organizacije (3), kojom se primjena Provedbene uredbe (EU) 2020/1646 suspendira do 10. srpnja 2021.
                  
               
                     (4)
                  
                  
                     Izvršni potpredsjednik Valdis Dombrovskis i predstavnica SAD-a za trgovinu Katherine Tai postigli su 15. lipnja 2021. dogovor o okviru za suradnju u pogledu velikih civilnih zrakoplova, prema kojem „svaka strana namjerava suspendirati primjenu protumjera na razdoblje od pet godina”.
                  
               
                     (5)
                  
                  
                     U skladu s člankom 7. stavkom 3. Uredbe (EU) br. 654/2014, „ako je potrebno provesti usklađivanja mjera trgovinske politike koje su donesene u okviru Uredbe, Komisija može, podložno članku 4. stavcima 2. i 3., uvesti sve odgovarajuće izmjene u skladu s postupkom ispitivanja iz članka 8. stavka 2.”.
                  
               
                     (6)
                  
                  
                     Mjere predviđene ovom Uredbom u skladu su s mišljenjem Odbora za trgovinske prepreke, koji je uspostavljen Uredbom (EU) 2015/1843 Europskog parlamenta i Vijeća (4),
                  
               DONIJELA JE OVU UREDBU:
         
            Članak 1.
            Primjena Provedbene uredbe (EU) 2020/1646 suspendira se na razdoblje od pet godina od 11. srpnja 2021. Stoga se, ne dovodeći u pitanje daljnje suspenzije ili izmjene, uključujući ranije ponovno uvođenje, carine predviđene Provedbenom uredbom (EU) 2020/1646 ponovno primjenjuju s učinkom od 11. srpnja 2026. i uključujući taj datum.
         
         
            Članak 2.
            Ova Uredba stupa na snagu 11. srpnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 8. srpnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 189, 27.6.2014., str. 50.; izmijenjena Uredbom (EU) 2015/1843 (SL L 272, 16.10.2015., str. 1.) i Uredbom (EU) 2021/167 (SL L 49, 12.2.2021., str. 1.).
         
            (2)  Provedbena uredba Komisije (EU) 2020/1646 оd 7. studenoga 2020. o mjerama trgovinske politike koje se odnose na određene proizvode iz Sjedinjenih Američkih Država slijedom odluke u sporu donesene na temelju Dogovora o rješavanju sporova Svjetske trgovinske organizacije (SL L 373, 9.11.2020., str. 1.).
         
            (3)  Provedbena uredba Komisije (EU) 2021/425 оd 9. ožujka 2021. o suspenziji mjera trgovinske politike koje se odnose na određene proizvode iz Sjedinjenih Američkih Država, a uvedene su Provedbenom uredbom (EU) 2020/1646 slijedom odluke u sporu donesene na temelju Dogovora o rješavanju sporova Svjetske trgovinske organizacije (SL L 84, 9.3.2021., str. 16.).
         
            (4)  Uredba (EU) 2015/1843 Europskog parlamenta i Vijeća od 6. listopada 2015. o utvrđivanju postupaka Unije u području zajedničke trgovinske politike kako bi se osiguralo ostvarivanje prava Unije prema međunarodnim trgovinskim pravilima, posebno onima utvrđenima pod okriljem Svjetske trgovinske organizacije (kodificirani tekst) (SL L 272, 16.10.2015., str. 1.).